Kryeministri Hashim Thaçi vendos lule në varrin e presidentit Rugova
Kryeministri Thaçi i bërë thirrje pakicës serbe të integrohet në atë që e cilësoi si realitet të ri në Kosovën e pavarur
Skulptura është e mbuluar nga nënshkrimet e kalimtarëve pas shpalljes së pavarësisë si sot një javë. thotë Artan Dedushaj nga Prishtina. Gazetat vazhdojnë të shkruajnë për festimet por ka edhe kryeartikuj për rritjen e tensioneve me pakicën serbe. Artikulli kryesor i gazetës Koha Ditore flet për tërheqjen e Misionit Evropian nga veriu i Mitrovicës për shkak të shqetësimeve të sigurisë. Misioni i BE-së ishte viktimë e sulmeve të përsëritura me granata për të cilat fajësohen ekstremistët e pakicës serbe të zemëruar ndaj vendeve të BE-së të cilat kanë mbështetur pavarësinë e Kosovës. Serbët planifikuan ditën e shtatë të protestave në qytetin e ndarë të Mitrovicës dhe policia e OKB-së ka dalë në rrugë për të parandaluar dhunën. Serbët kanë planifikuar gjithashtu protesta kundër pavarësisë në Gjenevë, Vjenë dhe qytete të tjera evropiane. I shoqëruar nga një grup përkrahësish, kryeministri i Kosovës Hashim Thaçi vendosi sot lule në varrin e presidentit Ibrahim Rugova. Kryeministri shfrytëzoi rastin për t’i bërë thirrje pakicës serbe të integrohet në atë që e cilësoi si realitet të ri në Kosovën e pavarur. Ndërsa zoti Thaçi iu bashkua fëmijëve që vendosën kurora me lule mbi varrin e zotit Rugova, ai është i vetëdijshëm se do t’i duhet gjithë mbështetja politike e udhëheqësit të ndjerë për të gjetur zgjidhje për dy komunitetet e ndara që të jetojnë në paqe nën një flamur. //rd//